# data[].attributes.headline
นางสาวขนิษฐา  เมฆศรี

# data[].attributes.body
นางสาวขนิษฐา  เมฆศรี
60100186114
สาขาวิชาการศึกษาปฐมวัย
คณะครุศาสตร์

# data[].attributes.body
จากความรวดร้าว หลงรัก เลิกรา และเยียวยา ใน “ปานหยาดน้ำผึ้ง” ผลงานแรกอันสร้างชื่อให้กับ “รูปี กอร์” นักเขียนสาวชาวแคนาดาเชื้อสายอินเดีย ผู้ได้ชื่อว่าเป็นกระบอกเสียงสำคัญของผู้หญิงยุคใหม่ สู่ตัวตนที่เติบโตขึ้นและพร้อมจะพาทุกคนเติบโตไปด้วยกัน เช่นดอกไม้ที่ผ่านร้อนผ่านหนาว ผ่านวัฏจักรของการแห้งเหี่ยว ร่วงโรย หยั่งราก แล้วจึงงอกเงย ผลิดอกบาน ผ่านผลงานลำดับที่ 2 ของเธอ “ในมือเธอมีดอกทานตะวัน” นี่คือถ้อยคำบอกเล่าเรื่องราวที่แตกหน่อจากผลงานเล่มก่อนแล้วออกดอกเป็นตัวของตัวเอง ทั้งเติบโตและเหี่ยวเฉา ทั้งโอบกอดและซ้ำเติม หาก “ปานหยาดน้ำผึ้ง” เปรียบดังหมู่ภมรที่โหมกระพือออกมาจากรังแห่งความรวดร้าว “ในมือเธอมีดอกทานตะวัน” ก็คงเหมือนดอกไม้บานที่ร่มเย็นพอให้มวลหมู่ผึ้งเหล่านั้นมาพักอาศัย

สิ่งที่แตกต่างออกไปก็คือ “ในมือเธอมีดอกทานตะวัน” สะท้อนให้เห็นการเติบโตของผู้หญิงคนหนึ่งในฐานะมนุษย์ที่พยายามทำความเข้าใจโลกมากขึ้น แต่ยังคงยืนหยัดในความคิดของตนเองว่า ผู้หญิงมีความสามารถที่จะเป็นเจ้าของความรักหรือปล่อยมันไปได้อย่างเสรี และหวังว่าความคิดและความหวังที่รูปี กอร์ ได้ปลูกผ่านหนังสือเล่มนี้ จะผลิดอกงดงามราวกับเสียงเต้นของหัวใจในโมงยามแห่งความรัก

# data[].attributes.headline
สุข สวย และรวยโคตร

# data[].attributes.subject
สุข สวย และรวยโคตร

# data[].attributes.body
คุณกาละแมร์เล่าไว้ในหนังสือว่า เส้นทางการออมเงินของเธอ ถ้ามองย้อนกลับไปก็เป็นเวลาหลายสิบปี ตั้งแต่เธอยังเด็ก แต่ถ้าใครยังไม่เคยทำก็อย่าเพิ่งท้อใจว่าสายไปหรือเปล่า เริ่มวันนี้ก็ยังดีกว่าไม่ได้ทำอะไรเลย เธอเล่าว่า "วัยเด็ก การออมที่ง่ายที่สุดคือการหยอดกระปุก และอย่าประมาทกับกระปุกรูปสิงสาราสัตว์เด็ดขาด พอทุบออมาทีไรก็ฮือฮาทุกครั้ง เพราะในนั้นมันมีอยู่มิใช่น้อย คุณรู้ไหมคะว่า ทุกวันนี้ฉันก็ยังหยอดกระปุกอยู่ เพียงแต่เปลี่ยนรูปแบบกระปุกเป็นโถแก้ว หรืออะไรก็ได้ที่สะดวกในการเก็บเงินเหรียญของเรา อย่าดูถูกเศษตังค์ที่ได้รับทอนมา อย่าคิดว่าบาทเดียวไม่มีค่า เพราะพอมาเรียงต่อกันสัก 10 เหรียญก็กำไปซื้อของได้แล้ว... มันเป็นเวลาแห่งความสุขสนุกสนานของฉันอย่างยิ่ง ฉันทำอย่างนี้ตั้งแต่เด็ก พอนับเสร็จวันรุ่งขึ้นก็เอาไปฝากธนาคารกับแม่ เวลานับเหรียญก็แยกประเภทเหรียญ ครบสิบเหรียญก็เอาสก๊อตเทปพันไว้ตั้งเป็นกองๆ เก็บมัดไว้ขึ้นทางด่วนบ้าง ซื้อของหน้าปากซอยบ้าง จ่ายค่าจิปาถะบ้าง เพราะฉะนั้นเริ่มสะสมเหรียญของคุณซะตั้งแต่วันนี้"

เทคนิคการออมข้อต่อไป ถ้าคุณเพิ่งทำงานหรือทำงานได้ไม่กี่ปี ยังไม่จำเป็นต้องมีบัตรเครดิตก็ได้ เพราะหากเรามีบัตรเครดิตเราจะใช้จ่ายง่ายขึ้น คล่องขึ้น ทำให้เราไม่ค่อยคิดไตร่ตรองให้แน่ใจว่าเราอยากได้ของชิ้นนั้นจริงหรือเปล่า แต่เรากลับเอาเงินของอนาคตมาใช้ พอเงินเดือนออกเราก็ต้องไปใช้หนี้บัตร เผลอๆชักหน้าไม่ถึงหลัง แล้วไหนจะหนี้ใหม่อีก ดังนั้น หากรู้ตัวว่าเงินเดือนยังไม่เยอะ อย่าเพิ่งอยากมีบัตรเครดิต ไม่มีเงินก็ไม่ต้องซื้อ ตัดกิเลสบ้าง รู้จักพอ อย่ามีแต่คำว่า อยากๆๆๆๆ เราจะประเมินตัวเองได้ว่า เราพร้อมหรือไม่พร้อม....ที่สำคัญ อย่าหลอกตัวเองเป็นพอ....

เทคนิคต่อไป คือ ออมก่อนใช้ เธอเล่าว่า สมัยแรกๆ ฉันไม่มีบัตรเครดิตสักใบ มีแต่บัตร ATM วันที่เงินเดือนออกฉันจะกดออกมาเลย 50% เพื่อเอาไปออม!!!.... คุณต้องใจแข็งกดมันออกมาเลย เพราะการที่เรารู้ว่าตัวเองมีเงินใน ATM เราก็จะกดมันออกมาใช้เรื่อยๆ ไม่ต่างจากบัตรเครดิต เงินของการออมจะไม่ใช่เงินที่เหลือจากการใช้แล้วไปออม คุณต้องเอาเงินที่เหลือจากการออมแล้วจึงเอาไปใช้ ตั้งเป้าหมายว่า เดือนๆหนึ่งจะเก็บเงินเท่าไหร่ มีค่าใช้จ่ายหลักๆอะไรบ้าง ตอนฉันทำงานใหม่ๆ ฉันก็ขึ้นรถเมล์ ขึ้นเรือ ขึ้นรถไฟ ระบบขนส่งมีอะไรขึ้นหมด เพราะต้องประหยัดเงินสุดๆ สำหรับเด็กจบใหม่วุฒิปริญญาตรี เงินเดือนเริ่มต้นที่ 8,000 บาท ฉันยังเก็บเงินได้...คุณก็ต้องทำได้

ถ้าคุณอยากออมเงินสำเร็จ "วินัย" คือสิ่งสำคัญ มันคือสิ่งที่คุณต้องทำอย่างสม่ำเสมอ แรกๆแนะนำให้ฝากเงินแบบที่ต้องฝากเท่าๆกันทุกเดือน ฉันเคยฝากเดือนละ 1,000 บาท ตั้งแต่สมัยเรียน ผ่านไป 5 ปี เด็กจบใหม่อย่างฉันมีเงินเกือบ 1 แสนบาท การฝากเงินประเภทนี้คุณไม่ต้องถูกหักภาษีอีกด้วย หากมีเงินเพิ่มมาหน่อยก็ควรเอาไปซื้อประกันชีวิตไว้บ้าง ในรูปแบบการออมเงิน ประกันประเภทนี้สามารถนำไปหักภาษีได้ด้วย และเป็นการบังคับให้เราฝากเงินก้อนทุกปีอีกด้วย อย่าคิดว่าประกันชีวิตไม่สำคัญหรือเป็นเรื่องของคนแก่ สิ่งที่ฉันบอกเพื่อนๆหรือคนใกล้ตัวที่มีรายได้ทุกคน คือ แบ่งเงินไปซื้อ LTF และ RMF ด้วย ศึกษารายละเอียดให้ดี ซึ่งถือว่าได้ผลตอบแทนที่ดีมาก ของแบบนี้ไม่ยากที่จะศึกษา และยังสามารถเอาไปลดหย่อนภาษีได้อีกด้วย ที่สำคัญมันทำให้เรามีวินัยในการเก็บเงิน เราสามารถรู้ได้เลยว่า พออายุเท่านี้เราจะมีเงินเท่านี้ ไม่ต้องกลัวว่าจะไม่มีใครเลี้ยง

# data[].attributes.headline
โลกร้อนซ่อมได้

# data[].attributes.subject
โลกร้อนซ่อมได้

# data[].attributes.body
โป้ง โจโจ้ และหนูนา สามสหายรุ่นเยาว์ที่ไม่เห็นความสำคัญ ของปัญหาโลกร้อนเลย จนเมื่อพวกเขาเจอปัญหาเข้ากับตัวเอง จึงค่อยเปลี่ยนพฤติกรรมที่ช่วยลดโลกร้อน ทั้งในบ้านและนอกบ้าน เช่น ลดการใช้ไฟฟ้า น้ำมัน การใช้วัสดุรีไซเคิล ฯลฯ นอกจากนี้พวกเขายังนำความรู้นี้ไปบอกคนอื่นๆ ต่ออีกด้วย